Document ID: /roh_data/filtered/fineweb-2-filterrobots_roh.jsonl.gz/1154

Cun la refurma da territori vegn il circul d’Engiadin’Ota abolì per la fin dal 2017. Fin il pli tard ils prims da schaner 2018 ston era l’ospital regiunal a Samedan e la chasa da tgira Promulins avair ina nova furma giuridica.
Betg perder temp
Per chattar la furma ideala per l’ospital regiunal, pretendan ils presidents communals l’elavuraziun d’in concept. Ins na possia betg perder temp cun elavurar il concept che stoppia schliar dumondas cumplexas scriva la suprastanza dal circul en la missiva.
Chasa da tgira e Spitex betg anc clar
Cun quai ch’i dat actualmain plirs projects per renovar ed engrondir la chasa da tgira en Engiadin’Ota, n’è anc betg enconuschent en tge furma che quella duai vegnir manada vinavant suenter il 2017. La furma giuridica per l’ospital duai dentant esser adattabla er per autras organisaziuns sco per exempel la Spitex.